Zzin-iyi-d yemdanen leḥḥun deg yal tama. Kra d tarbeɛt, wiyyaḍ waḥedsen. Kra d imecṭaḥ neɣ d ijqaqaren, wiyaḍ d izuranen neɣ d imeqqranen. Llan icebḥanen, iberkanen, arisen, iwraɣen. Llan ula d iberbucen. Qqareɣ-as: sanda teddun? Acuɣer i ttazalen? Ferḥen neɣ ḥeznen? Sɛan igerdan, d tullas neɣ d arrac? Sɛan imawlan? Zedɣen dagi neɣ usan-d seg mebɛid am nekk? Ma ẓran anda-t Ugeldun Amectuḥ? ... Ḥebseɣ isteqsiyen imir tarbeɛt n yilmeẓyen “bizarre”, s yiqejjan imenṭaren d teylaw timeqqranin, qqimen ɣef yidis ayeffus.